PRIEDAS

Išmetamo CO2 kiekio sumažėjimo dėl našiojo LED apšvietimo nustatymo metodika pagal pasaulinę suderintą lengvųjų transporto priemonių bandymų procedūrą (WLTP)

1. ĮVADAS

Kad būtų galima nustatyti, kiek sumažėja išmetamo CO2 kiekis būtent dėl našiojo LED išorės apšvietimo, kurį sudaro tinkamas transporto priemonės LED išorės žibintų derinys, skirtas naudoti vidaus degimo varikliu varomose M1 klasės transporto priemonėse ir ne iš išorės įkraunamose hibridinėse elektra varomose M1 klasės transporto priemonėse, reikia nustatyti:

1) bandymo sąlygas;

2) bandymo įrangą;

3) galios sąnaudų sumažėjimo nustatymo procedūrą;

4) išmetamo CO2 kiekio sumažėjimo nustatymo procedūrą;

5) išmetamo CO2 kiekio sumažėjimo neapibrėžties nustatymo procedūrą.

2. ŽENKLAI, PARAMETRAI IR VIENETAI

Lotynų abėcėlės ženklai

AFS – adaptyvioji priekinio apšvietimo sistema (AFS) B – bazinis lygis CO2 – anglies dioksidas – išmetamo CO2 kiekio sumažėjimas [g CO2/km] C – adaptyviosios priekinio apšvietimo sistemos (AFS) klasių skaičius CF – perskaičiavimo koeficientas (l/100 km) – (g CO2/km) [gCO2/l] EI – ekologinė naujovė HEV – hibridinė elektra varoma transporto priemonė – CO2 koregavimo koeficientas , apibrėžtas Reglamento (ES) 2017/1151 8 papildomo priedo 2 priedėlyje – T verčių vidurkis m – rinkinį sudarančių našiųjų LED išorės žibintų skaičius MT – minimali riba [g CO2/km] n – bandinio matavimų skaičius NOVC – ne iš išorės įkraunama transporto priemonė P – transporto priemonės žibinto vartojamoji galia [W] – bazinės transporto priemonės atitinkamo žibinto i vartojamoji galia [W] – kiekvienos klasės transporto priemonės atitinkamo bandinio n vartojamoji galia [W] – kiekvienos klasės transporto priemonės vartojamoji galia (n matavimų vidurkis) [W] – artimosios šviesos AFS vartojamoji galia [W] – atitinkamos ekologinės naujovės transporto priemonės apšvietimo vidutinė vartojamoji galia [W] ΔPi – vartojamosios galios sumažėjimas dėl kiekvieno našiojo LED išorės žibinto [W] – bendro išmetamo CO2 kiekio sumažėjimo standartinis nuokrypis [g CO2/km] – standartinis nuokrypis – T verčių vidurkio standartinis nuokrypis – kiekvienos klasės transporto priemonės vartojamosios galios vidurkio standartinis nuokrypis [W] – ekologinės naujovės transporto priemonės LED apšvietimo vartojamosios galios standartinis nuokrypis [W] – ekologinės naujovės transporto priemonės LED apšvietimo vartojamosios galios vidurkio standartinis nuokrypis [W] – artimosios šviesos AFS vartojamosios galios vidurkio neapibrėžtis arba standartinis nuokrypis [W] T – ekstrapoliuoti gamintojo atliktų matavimų skaičius t – pasaulinio suderinto lengvųjų transporto priemonių bandymo ciklo (WLTC) važiavimo trukmė [s], t. y. 1 800 s UF – transporto priemonės žibinto naudojimo koeficientas [-], nurodytas 6 lentelėje v – pasaulinio lengvųjų transporto priemonių bandymo ciklo (WLTC) vidutinis važiavimo greitis [km/h] VPe – efektyviosios energijos sąnaudos [l/kWh] share c – kiekvienos transporto priemonės klasės kiekvienos greičio juostos laiko procentinė dalis – apskaičiuoto išmetamo CO2 kiekio sumažėjimo jautrumas, susijęs su LED žibinto vartojamąja galia – apskaičiuoto išmetamo CO2 kiekio sumažėjimo jautrumas, susijęs su CO2 koregavimo koeficientu ηA – kintamosios srovės generatoriaus našumas [-] ηDCDC – nuolatinės srovės (DC–DC) keitiklio naudingumo koeficientas [–]

Apatiniai indeksai

Indeksas c nurodo bandinio adaptyviosios priekinio apšvietimo sistemos matavimo klasių skaičių

Indeksas i nurodo kiekvieną transporto priemonės žibintą

Indeksas j nurodo bandinio matavimą

Indeksas t nurodo kiekvieną T matavimo numerį

3. BANDYMO SĄLYGOS

Bandymo sąlygos turi atitikti JT EEK taisyklių Nr. 4 (1), 6 (2), 7 (3), 19 (4), 23 (5), 38 (6), 48 (7), 100 (8), 112 (9), 119 (10) ir 123 (11) reikalavimus. Vartojamoji galia nustatoma pagal JT EEK taisyklės Nr. 112 6.1.4 punktą ir jos 10 priedo 3.2.1 ir 3.2.2 punktus.

Jei artimosios šviesos adaptyvioji priekinio apšvietimo sistema (AFS) priskiriama bent prie dviejų JT EEK taisyklėje Nr. 123 apibrėžtų klasių (C, E, V, W), matuojama kiekvienos JT EEK taisyklėje Nr. 123 apibrėžtos klasės LED intensyvumo galia (Pc), nebent su technine tarnyba susitarta, kad nagrinėjant konkrečią paraišką dėl transporto priemonių reprezentatyvus / vidutinis LED intensyvumas yra C klasės. Jei nagrinėjant konkrečią paraišką dėl transporto priemonių reprezentatyvus / vidutinis LED intensyvumas yra C klasės, galios matavimai atliekami taip pat, kaip bet kurio kito derinį sudarančio LED išorės žibinto atveju.

Bandymų įranga

Naudojama paveiksle parodyta įranga:

— maitinimo šaltinis (t. y. reguliuojamosios įtampos šaltinis),

— du skaitmeniniai multimetrai: vienas nuolatinei srovei, kitas – nuolatinei įtampai matuoti. Paveiksle pavaizduota galima bandymo schema tuo atveju, kai nuolatinės įtampos voltmetras yra integruotas į maitinimo šaltinį.

Bandymo sąranka

Srovės matuoklis Reguliuojamosios įtampos šaltinis LED žibintas

Matavimai ir galios sumažėjimo nustatymas

Kiekvieno derinį sudarančio našiojo LED išorės žibinto srovė matuojama, kaip parodyta 1 paveiksle, esant 13,2 V įtampai. Elektroninio šviesos šaltinio reguliavimo įrenginio valdomas LED modulis (-ai) matuojamas pagal pareiškėjo nurodymus.

Gamintojas gali prašyti atlikti kitus srovės matavimus esant kitoms įtampos vertėms. Tokiu atveju gamintojas tipo patvirtinimo institucijai pateikia patikrintus dokumentus, pagrindžiančius būtinybę atlikti tokius kitus matavimus. Srovės matavimai esant kiekvienai iš tų papildomų įtampos verčių atliekami iš eilės bent penkis kartus. Tiksli faktinė įtampos vertė ir išmatuota srovės vertė registruojamos dešimttūkstantųjų tikslumu.

Vartojamoji galia apskaičiuojama sudauginant faktinę įtampos vertę ir išmatuotą srovės vertę. Apskaičiuojamas kiekvieno našiojo LED išorės žibinto vartojamosios galios vidurkis ( ). Kiekviena vertė išreiškiama dešimttūkstantųjų tikslumu. Jeigu elektros energija LED žibintams tiekiama per žingsninį variklį arba elektroninį valdiklį, to įrenginio elektrinė apkrova į matavimą neįtraukiama.

Artimosios šviesos adaptyviosios priekinio apšvietimo sistemos (AFS) papildomi matavimai

1 lentelė

Artimosios šviesos AFS klasės

Klasė Žr. JT EEK taisyklės Nr. 123 1.3 punktą ir 2 išnašą. LED intensyvumas (%) Įjungimo režimas (*1) C Bazinė artimoji šviesa (užmiestis) 100 % 50 km/h < greitis < 100 km/h arba jei neįjungtas kitos artimosios šviesos klasės (V, W, E) režimas V Miestas 85 % Greitis < 50 km/h E Greitkelis 110 % Greitis > 100 km/h W Nepalankios sąlygos 90 % Priekinio stiklo valytuvas įjungtas > 2 min.

Jei galia turi būti matuojama atsižvelgiant į kiekvienos klasės LED intensyvumą, atlikus kiekvienos klasės galios Pc matavimus, artimosios šviesos AFS galia ( ) apskaičiuojama kaip LED galios skirtingose WLTC greičio juostose svertinis vidurkis pagal toliau pateikiamą 1 formulę.

1 formulė

čia:

– kiekvienos klasės vartojamoji galia (n matavimų vidurkis);

– kiekvienos klasės WLTC laiko procentinė dalis kiekvienai greičio juostai (bendra WLTC trukmė yra 1 800 s):

2 lentelė

Greičio juosta Laikas WLTC_sharec (%) < 50 km/h: 1 058 s 0,588 (58,8 %) 50 – 100 km/h 560 s 0,311 (31,1 %) > 100 km/h 182 s 0,101 (10,1 %)

Jei artimosios šviesos AFS sudaro tik 2 klasės, kurios neapima visų WLTC greičio juostų, (pvz., C ir V), apskaičiuojant svertinę C klasės galios vertę įtraukiamas WLTC laikas, kurio neapėmė 2-oji klasė (pvz., C klasės laikas t = 0,588 + 0,101).

Išmetamo CO2 kiekio sumažėjimas dėl kiekvieno našiojo LED išorės žibinto (ΔPi) apskaičiuojamas pagal 2 formulę:

2 formulė

čia bazinės transporto priemonės atitinkamo žibinto vartojamoji galia – galia, nurodyta 3 lentelėje:

3 lentelė

Įvairių bazinės transporto priemonės žibintų vartojamoji galia

Transporto priemonės žibintas Bendra elektrinė galia (PB) [W] Artimosios šviesos žibintas 137 Tolimosios šviesos žibintas 150 Priekinis gabaritinis žibintas 12 Transporto priemonės valstybinio numerio žibintas 12 Priekinis rūko žibintas 124 Galinis rūko žibintas 26 Priekinis posūkio signalo žibintas 13 Galinis posūkio signalo žibintas 13 Atbulinės eigos žibintas 52 Posūkio apšvietimo žibintas 44 Posūkio kryptimi šviečiantis statinis žibintas 44

4. IŠMETAMO CO2 KIEKIO SUMAŽĖJIMO IR STATISTINĖS ATSARGOS APSKAIČIAVIMAS

4.1. Išmetamo CO2 kiekio sumažėjimo apskaičiavimas

Bendras išmetamo CO2 kiekio sumažėjimas dėl viso apšvietimo rinkinio apskaičiuojamas atsižvelgiant į konkretų transporto priemonės galios pavaros tipą (pvz., įprastinė, NOVC-HEV).

4.1.1. Įprastinės transporto priemonės (tik varomos vidaus degimo varikliu)

Išmetamo CO2 kiekio sumažėjimas apskaičiuojamas pagal 3 formulę:

3 formulė

čia:

v– vidutinis važiavimo greitis pagal WLTC [km/h], kuris yra 46,60 km/h

ηA – kintamosios srovės generatoriaus naudingumo koeficientas – 0,67

VPe – efektyviosios energijos sąnaudos, nurodytos 4 lentelėje

4 lentelė

Efektyviosios energijos sąnaudos

Variklio tipas Efektyviosios energijos sąnaudos (VPe) [l/kWh] Benzininis 0,264 Benzininis turbininis 0,280 Dyzelinis 0,220

CF– perskaičiavimo koeficientas (l/100 km) – (g CO2/km) [gCO2/l], nurodytas 5 lentelėje:

5 lentelė

Degalų perskaičiavimo koeficientas

Degalų rūšis Perskaičiavimo koeficientas (l/100 km) – (g CO2/km) (CF) [gCO2/l] Benzinas 2 330 Dyzelinas 2 640

UFi – transporto priemonės žibinto naudojimo koeficientas [-] pagal 6 lentelę.

6 lentelė

Transporto priemonės žibintų naudojimo koeficientas

Transporto priemonės žibintas Naudojimo koeficientas UF [-] Artimosios šviesos žibintas 0,33 Tolimosios šviesos žibintas 0,03 Priekinis gabaritinis žibintas 0,36 Transporto priemonės registracijos numerio žibintas 0,36 Priekinis rūko žibintas 0,01 Galinis rūko žibintas 0,01 Priekinis posūkio signalo žibintas 0,15 Galinis posūkio signalo žibintas 0,15 Atbulinės eigos žibintas 0,01 Posūkio apšvietimo žibintas 0,076 Posūkio kryptimi šviečiantis statinis žibintas 0,15

4.1.2. Hibridinės transporto priemonės (tik NOVC-HEV)

Išmetamo CO2 kiekio sumažėjimas apskaičiuojamas pagal 4 formulę:

4 formulė

čia:

ηDCDC – nuolatinės srovės (DC–DC) keitiklio naudingumo koeficientas

– CO2 koregavimo koeficientas , apibrėžtas Reglamento (ES) 2017/1151 XXI priedo 8 papildomo priedo 2 priedėlio 2.2 punkte.

Nuolatinės srovės (DC–DC) keitiklio naudingumo koeficientas (ηDCDC ) įvertinamas atsižvelgiant į tinkamą transporto priemonės architektūrą pagal 7 lentelę:

7 lentelė

Transporto priemonės žibintų naudojimo koeficientas

# Architektūra ηDCDC 1 Žibintai prie žemos įtampos baterijos prijungti lygiagrečiai (elektros energija žibintams tiekiama tiesiai iš aukštos įtampos baterijos per DC–DC keitiklį) 0,xx 2 Žibintai sujungti nuosekliai ir maitinami iš žemos įtampos baterijos, o žemos įtampos baterija nuosekliai sujungta su aukštos įtampos baterija 1 3 Aukštos įtampos ir žemos įtampos baterijų įtampa lygiai tokia pat kaip žibintų (12V, 48V, ...) 1

1 tipo architektūros atveju nuolatinės srovės (DC–DC) keitiklio naudingumas (ηDCDC ) – didžiausia veikimo elektros srovės intervale nustatyta naudingumo koeficiento vertė. Matavimo intervalas turi būti ne didesnis kaip 10 % veikimo elektros srovės intervalo.

4.2. Statistinės atsargos apskaičiavimas

Viso apšvietimo rinkinio statistinė atsarga apskaičiuojama atsižvelgiant į konkretų transporto priemonės galios pavaros tipą (pvz., įprastinė, NOVC-HEV).

4.2.1. Įprastinės transporto priemonės (tik varomos vidaus degimo varikliu)

Bandymo metodikos matavimo rezultatų statistinė atsarga turi būti kiekybiškai įvertinta. Kiekvieno rinkinį sudarančio našiojo LED išorės žibinto standartinis nuokrypis apskaičiuojamas pagal 5 formulę.

5 formulė

čia:

n– bandinio matavimų skaičius, ne mažesnis kaip 5.

Jei dėl kiekvieno našiojo LED išorės žibinto vartojamosios galios standartinio nuokrypio ( ) gaunama išmetamo CO2 kiekio sumažėjimo paklaida ( ), ta paklaida apskaičiuojama pagal 6 formulę.

6 formulė

4.2.2. Hibridinės transporto priemonės (tik NOVC-HEV)

Bandymo metodikos matavimo rezultatų statistinė atsarga turi būti kiekybiškai įvertinta. Kiekvieno rinkinį sudarančio našiojo LED išorės žibinto standartinis nuokrypis apskaičiuojamas pagal 7 formulę.

7 formulė

čia:

n– bandinio matavimų skaičius, ne mažesnis kaip 5.

Išmetamo CO2 kiekio koregavimo koeficientas nustatomas pagal gamintojo, remiantis Reglamento (ES) 2017/1151 XXI priedo 8 papildomo priedo 2 priedėlio 2.2 punktu, atliktų T matavimų seriją. Atliekant kiekvieną matavimą registruojamas elektros energijos balansas bandymo metu ir išmetamo CO2 kiekis.

Siekiant įvertinti statistinę paklaidą, visi nesikartojantys T-1 matavimų T verčių deriniai naudojami skirtingoms T vertėms ekstrapoliuoti (t. y. ). Ekstrapoliuojama pagal metodą, nustatytą Reglamento (ES) 2017/1151 XXI priedo 8 papildomo priedo 2 priedėlio 2.2 punkte.

standartinis nuokrypis apskaičiuojamas pagal 8 formulę.

8 formulė

čia

T– gamintojo atliktų ekstrapoliacijai skirtų matavimų skaičius, nustatytas Reglamento (ES) 2017/1151 XXI priedo 8 papildomo priedo 2 priedėlio 2.2 punkte.

– iš T verčių apskaičiuotas vidurkis

Jei dėl kiekvieno našiojo LED išorės žibinto vartojamosios galios standartinio nuokrypio ( ) ir standartinio nuokrypio gaunama išmetamo CO2 kiekio sumažėjimo paklaida ( ), ta paklaida apskaičiuojama pagal 9 formulę.

9 formulė

4.3. Artimosios šviesos AFS statistinė atsarga

Jei naudojama artimosios šviesos AFS, 9 formulė pakoreguojama taip, kad būtų atsižvelgta į reikalingus papildomus matavimus.

Neapibrėžties vertė ( ), taikytina artimosios šviesos AFS, apskaičiuojama pagal 10 ir 11 formules:

10 formulė

11 formulė

čia:

n– bandinio matavimų skaičius, ne mažesnis kaip 5

– n verčių vidurkis Pc.

5. APVALINIMAS

Apskaičiuota išmetamo CO2 kiekio sumažėjimo vertė ( ) ir išmetamo CO2 kiekio sumažėjimo statistinė atsarga ( ) suapvalinamos ne didesniu kaip šimtųjų tikslumu.

Kiekviena vertė, naudojama išmetamo CO2 kiekio sumažėjimui apskaičiuoti, gali būti naudojama neapvalinta arba suapvalinta bent tiek skaitmenų po kablelio, kad bendras visų suapvalintų verčių poveikis išmetamo CO2 kiekio sumažėjimui būtų mažesnis kaip 0,25 g CO2/km.

6. STATISTINIS REIKŠMINGUMAS

Turi būti įrodyta, kad kiekvieno tipo, varianto ir versijos transporto priemonės, kurioje įrengtas našusis LED apšvietimas, išmetamo CO2 kiekio sumažėjimo, apskaičiuoto pagal 6 arba 9 formulę, paklaida yra ne didesnė nei bendro išmetamo CO2 kiekio sumažėjimo ir Įgyvendinimo reglamento (ES) Nr. 725/2011 9 straipsnio 1 dalyje nustatytos minimalios ribos skirtumas (žr. 12 formulę).

12 formulė

čia:

MT – minimali riba [g CO2/km] – bendras išmetamo CO2 kiekio sumažėjimas [g CO2/km] – bendro CO2 kiekio sumažėjimo standartinis nuokrypis [g CO2/km]

Jei pagal šiame priede nustatytą bandymo metodiką apskaičiuotas bendras su našiuoju LED apšvietimu susijęs išmetamo CO2 kiekio sumažėjimas yra mažesnis nei Įgyvendinimo reglamento (ES) Nr. 725/2011 9 straipsnio 1 dalies b punkte nurodyta ribinė vertė, taikoma to reglamento 11 straipsnio 2 dalies antra pastraipa.

(1) OL L 4, 2012 1 7, p. 17.

(2) OL L 213, 2014 7 18, p. 1.

(3) OL L 285, 2014 9 30, p. 1.

(4) OL L 250, 2014 8 22, p. 1.

(5) OL L 237, 2014 8 8, p. 1.

(6) OL L 148, 2010 6 12, p. 55.

(7) OL L 323, 2011 12 6, p. 46.

(8) OL L 302, 2018 11 28, p. 114.

(9) OL L 250, 2014 8 22, p. 67.

(10) OL L 89, 2014 3 25, p. 101.

(11) OL L 222, 2010 8 24, p. 1.

(*1) Nagrinėjant konkrečią paraišką dėl transporto priemonių įjungimo greitis patikrinamas, kaip nurodyta JT EEK taisyklės Nr. 48 6 skirsnio 6.22 skyriaus 6.22.7.4.1 punkte (C klasė), 6.22.7.4.2 punkte (V klasė), 6.22.7.4.3 punkte (E klasė), 6.22.7.4.4 punkte (W klasė).